open-index/open-wikipedia-markdown huggingface dataset:
Royal Philharmonic Orchestra

A **Royal Philharmonic Orchestra** (en galego: **Orquestra Filharmónica Real**; **Orquestra Filharmónica Real Británica**), tamén coñecida polo acrónimo **RPO**, é unha orquestra inglesa da cidade de Londres. É ás veces denominada a "Orquestra Nacional Británcia" e o seu actual director é o suízo Charles Dutoit, nomeado para o cargo no 2009.

## Historia 
A **Royal Philharmonic** foi fundada en 1946 polo director Thomas Beecham, presentando o seu primeiro concerto na cidade de Croydon o día 15 de setembro dese mesmo ano. Beecham foi o seu director artístico e director titular ata súa morte, en 1961. Foi sucedido polo daquela director asistente Rudolf Kempe, a quen foi concedido o título de director vitalicio en 1970. Posteriores directores musicais e principais foron Antal Doráti (1975-78), Walter Weller (1980-85), André Previn (1985-92), Vladimir Ashkenazy (1987-94). Yuri Temirkánov foi nomeado director principal en 1992, e Daniele Gatti director musical en 1996.

A orquestra realizou unha xira polos Estados Unidos no ano 1950, sendo a segunda orquestra británica en visitar o territorio estadounidense - a primeira foi a London Symphony Orchestra, en 1912.

Ademais de tocar obras do repertorio clásico, a RPO ten gravado varias bandas sonoras para películas, entre elas a de *The Red Shoes* de Michael Powell e Emeric Pressburger's. Gravou a serie de gravacións Hooked on Classics, e tamén ten gravado varios arranxos orquestrais de música pop xunto a Pink Floyd, Queen ou ABBA. Tamén realizou o fondo orquestral do álbum/canción, Art of Life do grupo xaponés X Japan. A música foi composta polo membro da banda Yoshiki. Recentemente, a orquestra asociouse estreitamente coa radio Classic FM. A versión oficial do tema musical da Liga de Campións da UEFA foi gravado pola RPO e o Coro da Academy of St. Martin in the Fields.

En setembro de 1993 a orquestra acompañou ao célebre pianista e compositor grego Yanni nun concerto na acrópole de Atenas. En outubro do 2003, 14 dos músicos da RPO gravaron as partes das cordas para varias pistas do álbum A Semblance of Normality do 2004 da banda británica de folk metal Skyclad.

O único asiático que compuxo unha sinfonía para a RPO é Ilayaraaja (un eminente compositor indio).

A RPO está asociada coa **Orquestra de Concertos Filharmónica Real**, fundada en 1987, que se dedica a interpretar música clásica lixeira.

No ano 2020 colaboraron álbum Pangea do musicólogo galego Abraham Cupeiro.

## Directores musicais e directores principais 
* Charles Dutoit (2009-presente, director principal)
* Daniele Gatti (1996-2009, director musical)
* Yuri Temirkanov (1992–1998, director principal)
* Vladimir Ashkenazy (1987-1994, director musical)
* André Previn (1985-1988, director musical; 1988-1992, director principal)
* Walter Weller (1980-1985, director principal)
* Antal Doráti (1975-1978, director principal)
* Rudolf Kempe (1962-1975, director musical)
* Thomas Beecham (1946-1961, director musical)

## Notas 
## Véxase tamén 
### Ligazóns externas 
* Páxina Oficial da Royal Philharmonic Orchestra
Teresa Martínez Randulfe

**Teresa Martínez Randulfe**, nada en Ourense, é unha diplomática galega de nacionalidade costarriqueña.
## Traxectoria 
Filla de Ángel Martínez Doval, trasladouse a Madrid a estudar Filosofía e Letras. Alí coñeceu o seu home, o enxeñeiro costarriqueño Guillermo Constenla. Despois de viviren en distintos países europeos en 1987 instalouse en Costa Rica, onde se afiliou ao Partido de Liberación Nacional, un partido político local de tendencia socialdemócrata. Na formación desenvolveu distintos labores, ata que en 1986 asesorou o seu líder, Óscar Arias, na campaña presidencial.

Logo da vitoria de Arias neses comicios, Teresa Martínez Randulfe foi nomeada embaixadora de Costa Rica en España, mentres que o seu home era elevado ao cargo de ministro de Obras Públicas e Transportes. Ocupou ese cargo ata 1990.

Divorciada, en 1999 foi acusada da extorsión polo seu home, pero saíu absolta. Con todo a sentenza foi anulada e reabriuse o caso en 2002, co mesmo resultado.

## Galardóns 
* Medalla ao Mérito Civil, de España.
* Gran Cruz da Orde de Isabel a Católica.

## Vida persoal 
Ten dúas fillas. É a menor de sete irmáns, entre eles os avogados e políticos galegos Manuel Martínez Randulfe (PPdeG) e Fernando Martínez Randulfe (Esquerda Galega).

## Notas
Silencios na memoria

***Silencios na memoria*** é o oitavo álbum de estudio do grupo de folk galego A Quenlla, publicado en 2004.

As letras deste disco volven ser duras e críticas como nos primeiros álbums do grupo, e inclúen un poema do poeta castelán Marcos Ana traducido ao galego no que relata a dura experiencia da cadea e a represión franquista.

## Lista de cancións 
**Disco 1**
# "Silencios na memoria" (4:58)
# "Miña amiga" (3:18)
# "Muller miña" (3:47)
# "O carro das estrelas" (3:57)
# "Canción das matanzas" (1:45)
# "Alalá de seitura" (1:57)
# "Cantiga de amigo" (2:07)
# "Maripepa" (1:32)
# "Alalá de Carreteiros" (1:38)
# "Ter ou ser" (3:05)
# "Parrafeo da Rosiña do estanqueiro" (4:00)
# "Un segredo" (2:47)
# "Taranchiño" (1:23)
# "Tamén ten cura o penar" (3:03)
# "A miña fraga" (2:56)

**Disco 2**
# "Vilalba" (3:35)
# "Trailalalá Pepiño" (3:12)
# "Alalá de Revolta" (3:06)
# "Augas mouras" (1:32)
# "Que usted lo mande bien (5:02)
# "Teconté" (1:58)
# "A rebolada" (1:08)
# "Romance de cego á caída de Manuel Ponte" (4:24)
# "O glorioso San Ramón" (2:13)
# "¿De onde vés María?" (1:13)
# "Santa Marta" (1:44)
# "Tirulá" (0:50)
# "O locolítico" (1:43)
# "Poema de amor sedento" (3:22)
# "O cego da xestosa" (6:31)
# "A vida" (3:42)
Ouro (homónimos)

O termo **ouro** pode designar:

*O **ouro**, elemento químico de símbolo Au, que toma forma de metal dourado.
*A cor **ouro** coa que se representa en heráldica este metal.
***Ouro**, apelido galego.

Ou formar parte dos seguintes conceptos:

*O **ouro nórdico** é unha aliaxe de cobre, aluminio, cinc e estaño.
*O **Século de Ouro** é o período histórico do século XVII, no que alcanzas os maiores niveis as artes en España. 
*O **vélaro de ouro** é un trofeo do que se apropia o heroe Xasón no mito dos Argonautas
****A Trabe de Ouro*** é unha revista galega de pensamento crítico.

Como topónimo, pode referirse a:

;En Galiza
***O Castro de Ouro**, parroquia do concello de Alfoz;
****O Castro de Ouro**, lugar de dita parroquia.
***O Ouro**, lugar da parroquia de Souto, no concello de Paderne;
***A Pena do Ouro**, lugar da parroquia de Argalo, no concello de Noia.

;Fóra de Galiza

;No Brasil
***Ouro Preto** é unha cidade do estado de Minas Xerais.

;Castelo de Galiza
***Castelo do Castro de Ouro**, fortaleza de orixe medieval situada na parroquia do Castro de Ouro, no concello de Alfoz.

;Río de Galiza
*O **río Ouro**, que desemboca en Fazouro (Foz).

## Véxase tamén
### Outros artigos
***O Ouriño**, lugar da parroquia de Rodís, no concello de Cerceda;
***Ouxo**, lugar da parroquia de Posmarcos, no concello da Pobra do Caramiñal.
Volta rápida

[miniatura|250px|[Michael Schumacher é o piloto de Fórmula 1 con máis voltas rápidas: ten un total de 77.]]

En automobilismo e motociclismo, coñécese como **volta rápida** á volta máis rápida lograda por un piloto durante unha carreira. Nalgunhas competicións, como as A1 Grand Prix e as GP2 Series, prémiase con puntos aos pilotos ou equipos que a logren.

En Fórmula 1 dábase un punto ao piloto que a lograse ata a tempada . Desde , o piloto que máis voltas rápidas marque durante a tempada é premiado co Trofeo DHL Volta rápida. Michael Schumacher posúe a marca de voltas rápidas dadas na categoría, cun total de 77.

En MotoGP non se dan puntos pola volta rápida. Giacomo Agostini ten a marca actual da categoría, con 117 voltas rápidas. Valentino Rossi, quen aínda participa na categoría, ocupa o segundo lugar con 92 voltas rápidas.

## Pilotos de Fórmula 1 con máis voltas rápidas 
*Os pilotos en letra grosa compiten actualmente na categoría. Clasificación actualizada a setembro do Campionato Mundial de Fórmula 1 de 2024.*

## Pilotos de MotoGP con máis voltas rápidas 
*Os pilotos en letra grosa compiten actualmente na categoría.*
Agustín Vega

**Agustín Vega Fuente**, nado en Nogarejas (León) o 10 de marzo de 1954, é un sindicalista e político galego.

## Traxectoria 
Camareiro nunha cafetería, afiliouse á UXT, e en 1978 fíxose cargo da secretaría xeral dese sindicato na provincia de Ourense, cargo que ocupou ata 1988. Nese ano abandona o traballo interno sindical para saltar á area política, ao entrar como concelleiro suplente no pleno municipal de Ourense, en representación do PSdeG-PSOE, no goberno de Manuel Veiga Pombo. Tamén accede conseguintemente ao cargo de deputado provincial. Nas eleccións xerais de 1989 encabezou a candidatura ao Senado do socialistas pola provincia de Ourense, e saíu elixido.

Nas eleccións locais de 1991 mudou o concello de Ourense polo de Amoeiro, por onde saíu elixido concelleiro, pero onde non conseguiu a alcaldía. Ao deixar o Senado concorreu ás eleccións ao Parlamento de Galicia 1993, onde foi elixido parlamentario pola provincia de Ourense, sempre en representación do PSdeG-PSOE. En 1995 deixa a concellería en Amoeiro e en 1997 tamén o escano no Hórreo. En 1995 foi condenado a un ano de cárcere por un delito de falsidade ao asinar os resultados dunhas eleccións sindicais en 1982, logo do caso pasar por distintos tribunais dado a súa condición de aforado.

Apartado durante anos da vida política, en 2011 presentouse ás eleccións locais ao concello de Ourense encabezando a candidatura de UPyD, pero non saíu elixido concelleiro. Ten unha granxa en Amoeiro onde se dedica á produción de caracol. Neste municipio presentouse nas municipais de 2019 como cabeza de lista de Espazo Común, logrando un concelleiro. Volvería a ser elixido concelleiro por Espazo Común tralas municipais de 2023.

## Notas 
## Véxase tamén 
### Outros artigos 
* Lista de senadores galegos desde a Transición
María del Pilar Nóvoa Carcacía

**María del Pilar Nóvoa Carcacía**, nada en Vilamarín o 13 de abril de 1957 , é unha psicóloga e política galega.
## Traxectoria 
Licenciada en psicoloxía e diplomada en Traballo Social, é funcionaria e traballou como psicóloga no sistema de ensino de Galicia. Nas Xerais de 1986 foi elixida deputada polo PSdeG-PSOE na provincia de Ourense, cargo que revalidaría en Xerais de 1989, en 1993 e en 1996. Antes de rematar a súa cuarta lexislatura na Cámara Baixa, en 1999 presentouse nas listas municipais en Ourense do PSdeG-PSOE ás locais, e resultou escollida concelleira pero non recibiu responsabilidades de goberno.

No ano 2000 deu o salto de cámara e foi elixida como senadora nas Xerais dese ano, e ocupou a cadeira ata o ano 2004, en que deixou a política activa e se reincorporou ao seu traballo na atención ao proceso educativo na cidade de Ourense.

## Recoñecementos 
* Gran Cruz da Orde do Mérito Civil en 2004.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
* Lista de senadores galegos desde a Transición
Mercedes Gallego

**María de las Mercedes Gallego Esperanza**, nada en Ourense o 1 de xaneiro de 1952, é unha historiadora da arte e política galega.

## Traxectoria 
Licenciouse e posteriormente doutorouse en Historia da Arte pola Universidade Complutense de Madrid. Posteriormente aprobou unhas oposicións para dar clase no ensino secundario como catedrática de Xeografía e Historia no IES O Couto da cidade de Ourense, do que foi directora entre 1999 e 2004. Nese ano presentouse ás eleccións de 2004 encabezando a candidatura ourensá do PP ao Senado, pola que resultou elixida. Permaneceu na Cámara Alta durante os catro anos da lexislatura, tempo tras o que se reincorporou ao ensino. No ano 2012 ocupou a xefatura Territorial de Cultura, Educación e Ordenación Universitaria de Ourense.

Foi presidenta do Grupo de Arte Francisco de Moure (Ourense) entre 1993 - 2005.

## Obra 
*
*
*
*
*
*
*

Tamén escribiu os textos dos catálogos de diversas exposicións, como as dos artistas Xavier Cuíñas ou Carmucha Vázquez Prats, ademais de numerosos artigos de arte en xornais e revistas especializadas.

## Notas 
## Véxase tamén 
### Outros artigos 
* Lista de senadores galegos desde a Transición
As Salam al Amiri

**As Salam al Amiri** (en lingua árabe **السلام الأميري**, transliterado: *As-salām al-amīrī*, que significa "A paz sexa para o Emir") é o himno nacional do estado de Qatar desde 1996, substituíndo ao que había desde 1954. Foi escrito polo Xeque Mubarak bin Saïf al Thani.

## Letra 
## Notas 
## Véxase tamén 
### Ligazóns externas 
* Himno nacional de Qatar
Distrito electoral de Pontedeume

O **Distrito electoral de Pontedeume** era unha demarcación electoral vixente desde 1847 ata 1923 con dúas interrucións de  1853 a 1857, e de 1865 a 1871. Elixíase un deputado no Congreso dos Deputados de España. Estaba formado polos concellos de Ares, Cabanas, A Capela, Castro (actualmente Miño), Fene, Monfero, Mugardos, Neda, Pontedeume, San Sadurniño e Vilarmaior.

## Lista dos deputados electos polo distrito de Pontedeume
## Notas
## Véxase tamén
### Ligazóns externas
* Arquivo histórico de Deputados  na web do Congreso dos Deputados.
Intensidade

O termo **intensidade** pode referirse a:

* en acústica, a **intensidade sonora,** habitualmente medida en decibelios respecto a unha referencia.
* en astronomía, a **radiometría,** mide a potencia por unidade de ángulo sólido proxectada nunha superficie determinada (W·sr−1·m−2).
* en electricidade, a **intensidade eléctrica** é a cantidade de carga eléctrica nun tempo determinado. Mídese en amperios.
* en economía, a **intensidade enerxética** mide o consumo enerxético.
* en física'', a **intensidade** é a unidade de potencia por unidade de área (W/m²); a **intensidade de campo**, ben sexa campo eléctrico, magnético ou electromagnético (V/m, T etc).
* en música, a **intensidade** é o nivel de volume de execución ou percepción da música.
* en óptica existe a **intensidade radiada** (potencia por unidade de ángulo sólido, W/sr), **intensidade luminosa** (fluxo luminoso por unidade de ángulo sólido, lm/sr ou cd) e **irradiancia** (potencia por unidade de área, W/m²).
* en sismoloxía, a **intensidade de Mercalli** é unha medida de terremotos.
Intensidade (música)

Na música, a **intensidade** é o parámetro que diferenza un son débil dun son forte. Depende da forza coa que un instrumento musical sexa tocado e tamén da distancia do receptor da fonte sonora.

Acústicamente a intensidade depende da amplitude das vibracións, e particularmente está conectada coa magnitude definida como intensidade acústica, que se mide en W/m², ou máis comunmente en decibelios (dB) cando se mide logaritmicamente (Nivel de Presión Sonora)

A psicoacústica define como sonoridade a diferenza que se percibe da intensidade musical.

## Notación 
A notación da intensidade realízase mediante signos especiais, denominados signos dinámicos ou indicacións de dinámica*.

Para indicar unha intensidade en particular empréganse letras, en cursiva, escritas xeralmente baixo o pentagrama, do seguinte xeito

Algunhas partituras, particularmente da época contemporánea, chegaron a unha indicación máis extrema, con máis de 3 *p* ou *f*.

Para indicar o paso gradual dunha intensidade a outra, hai dúas formas de facelo: a forma escrita, por exemplo *crescendo'' para indicar un aumento de intensidade, ou un símbolo que represente graficamente a mesma indicación, que é o arriba exposto.

Os acentos tamén son parte dos signos dinámicos, indicando que unha nota en particular debe ser executada cunha intensidade superior.
Paulo Rónai

**Paulo Rónai**, nado en Budapest o 13 de abril de 1907 e finado en Nova Friburgo (Estado do Río de Xaneiro) o 1 de decembro de 1992, foi un tradutor, crítico, e profesor brasileiro de francés e latín, de orixe húngara. É o pai da periodista Cora Rónai.

## Obra 
* *Escola de tradutores* (1952).
* *Gramática completa do francês* (1969).
* *A tradução vivida* (1981).
* *Como aprendi o português e outras aventuras* (1956).
* *Não perca o seu latim* (1980).
* *Dicionário francês-português* (1980).
* *Gradus primus* (1985).
* *Gradus secundus* (1986).

## Premios 
* Premio *Ordem de Rio Branco* - (goberno del Brasil).
* Premio *Palmes Académiques*ei *Ordre National du Mérite* - (goberno francés).
* Premio ''l'Ordre de l'Estrella amb Corona d'Or* - (goberno de Hungría).
* Premio *Sílvio Romero* - Academia Brasileira de Letras.
* Premio *Machado de Assis* - Academia Brasileira de Letras.

## Notas 
## Véxase tamén 
### Ligazóns externas 
* *Dicionario de tradutores literarios no Brasil'' .
José Manuel Castro Blanco

**José Manuel Castro Blanco**, nado nos Blancos en 1969, é un político galego.

## Traxectoria 
Concelleiro nos Blancos por Terra Galega, figuraba como número 2 na candidatura Alternativa Popular Galega (APGA) que encabezaba o alcalde Juan Antonio Lama Barreiro de cara ás eleccións municipais de 2011, pero ante o ingreso deste no hospital finalmente foi el quen encabezou a lista. Nos comicios houbo un empate a votos entre Alternativa Popular Galega e o PPdeG o cal nun principio se resolveu mediante un sorteo que lle deu o concelleiro en disputa ao PPdeG. Porén, dado que nunha das mesas se contabilizaran 422 votantes, e no escrutinio só apareceron 421 votos, os resultados da mesa foron impugnados. O Tribunal Superior de Xustiza de Galicia anulou o resultado e ordenou repetir as eleccións nesa mesa, e o Consello de Ministros fixou a data do 20 de novembro (coincidido coas eleccións xerais). O resultado foi a vitoria da APG e polo tanto José Manuel Castro foi elixido alcalde.

O outubro do 2014 deixou o seu partido independente, Alternativa Popular Galega, e uniuse o Partido Popular. Nas eleccións municipais de 2015, xa sendo do Partido Popular, volveu gañar con maioría absoluta, con 6 concelleiros, fronte a 1 do PSdeG. Nas municipais de 2019 revalidaría a alcaldía con 5 concelleiros fronte a 2 do PSdeG. En 2023 foi reelixido con 6 concelleiros de 7.

## Notas 
## Véxase tamén 
### Outros artigos 
* Eleccións municipais nos Blancos

### Ligazóns externas 
* Entrevista en *La Voz de Galicia*
* Web da Alternativa Popular Galega
Tacho González

**César González Somoza**, nado en Vilagarcía de Arousa o 11 de marzo de 1961,

## Filmografía 
## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Ficha en AVG 
*Ficha na Asociación de actores e actrices de Galicia
Maciñeiro, Corvelle, Vilalba

**Maciñeiro** é un lugar da parroquia de Corvelle no concello lucense de Vilalba na comarca da Terra Chá. Segundo o Instituto Galego de Estatística, en 2022 tiña 4 habitantes, dos cales 2 eran homes e 2 eran mulleres.

## Lugares e parroquias
### Lugares de Corvelle
### Parroquias de Vilalba
## Notas 
## Véxase tamén 
### Outros artigos 
*Lugares de Vilalba
Lembranza (disco)

***Lembranza*** é un disco recompilatorio (e décimo quinto na discografía) con éxitos do cantante de folk galego Suso Vaamonde. Foi publicado no 2000, baixo o selo Produccións Trebón.

A edición componse dun dobre compacto recompilatorio que foi presentado o 29 de novembro de 2000 en Pontevedra, con presenza da súa viúva e da súa irmá, e a continuación proxectouse un vídeo cun concerto dado por Vaamonde no Teatro Principal de Ourense. A portada componse dun debuxo realizado por Xosé Guillermo e no interior conta cunha biografía feita por Miguel Boo.

Foi bastante criticado por obviar boa parte das cancións de intervención política e centrarse nos temas líricos.

## Lista de cancións
### CD 1
### CD 2
## Notas 
## Véxase tamén
### Ligazóns externas
*Páxina sobre Suso Vaamonde
*Páxina sobre Suso Vaamonde
*Portadas do álbum en coveralia.com
La Granja de San Ildefonso

O **Palacio Real de la Granja de San Idelfonso** é unha das residencias da Familia Real Española. Está xestionado por Patrimonio Nacional e atópase aberto ao público.

Atópase situado no municipio segoviano de Real Sitio de San Idelfonso, na vertente norte da Serra de Guadarrama, a 13 quilómetros de Segovia e a uns 80 de Madrid. O seu nome provén dunha antiga granxa que os monxes xerónimos do mosteiro de El Parral tiñan nas inmediacións.

## Historia
O palacio foi mandando construír por orde de Filipe V de España. Teodoro Ardemans, mestre maior do Real Palacio e da Vila de Madrid, foi o encargado de realizar os planos e o proxecto do novo palacio, iniciándose as obras en 1721 e rematáronse no 1724.

Sufriu un incendio o 2 de xaneiro de 1918, no que se destruíron os frescos que decoraban os teitos da planta alta, algunhas lámpadas de cristal e bronce, mobles e unha importante colección de tapices.

## Notas 
## Véxase tamén
### Outros artigos 
* Tratado de San Ildefonso (1800)
* Patrimonio Nacional

### Ligazóns externas
* Descrición do pazo na web de *Patrimonio Nacional* .
Cousas da lúa

***Cousas da lúa*** é o duodécimo álbum de estudio (e décimo cuarto na discografía) do cantante de folk galego Suso Vaamonde. Foi publicado en 1999 baixo o selo Produccións Trebón.

Acompañado do grupo Código de Barras, o disco é unha homenaxe ao xornalista e poeta Roberto Blanco Torres, ao que se lle dedicaba o Día das Letras Galegas ese mesmo ano.

## Lista de cancións
#"Cousas da Lúa"
#"O junco"
#"Meus cabalos"
#"O novo emigrante"
#"Romance do señor das carapazas"	
#"O cepo"
#"A iniquidade"	
#"A verdade"
#"Diante da natureza"
#"Romance da post-guerra"
#"A terra sin espírito"
#"Loitador"

## Véxase tamén
### Ligazóns externas
*Páxina sobre Suso Vaamonde
*Páxina sobre Suso Vaamonde
As palabras dos galegos

***As palabras dos galegos*** é o undécimo álbum de estudio (e décimo terceiro na discografía) do cantante de folk galego Suso Vaamonde. Foi publicado en 1998 baixo o selo Produccións Trebón.

Trátase dun disco de poemas populares e máis dos autores Manuel María, Millán Picouto, Noriega Varela e Xosé Fraga Iglesias.

## Lista de cancións
## Véxase tamén
### Ligazóns externas
*Páxina sobre Suso Vaamonde
*Páxina sobre Suso Vaamonde
O retorno do Jedi

***A guerra das galaxias, episodio VI: O retorno do Jedi*** (en ) é un filme dirixido por Richard Marquand e producido por George Lucas que se estreou en 1983. É o terceiro filme da saga Star Wars e o sexto en orde cronolóxica interna da saga.

## Sinopse 
Luke Skywalker e a Princesa Leia teñen que ir a Tatooine para liberar a Han Solo, pero, para conseguilo, deben infiltrarse na perigosa guarida de Jabba o Hutt, o gánster máis temido da galaxia. Unha vez reunidos, o equipo recruta tribos de Ewoks para combater as forzas imperiais nos bosques da lúa de Endor. Mentres tanto, o Emperador e Darth Vader conspiran para atraer a Luke ó lado escuro, pero o xove está decidido a reavivar o espírito dos Jedi no seu pai. A guerra civil galáctica remata cun derradeiro enfrontamento entre as forzas rebeldes unificadas e unha segunda Estrela da Morte, indefensa e incompleta, nunha batalla que decidirá o destino da galaxia.

## Personaxes 
* Mark Hamill como Luke Skywalker
* Harrison Ford como Han Solo
* Carrie Fisher como Princesa Leia Organa
* Billy Dee Williams como Lando Calrissian
* Anthony Daniels como C-3PO
* Kenny Baker como R2-D2
* Peter Mayhew como Chewbacca
* Sebastian Shaw como Anakin Skywalker
* Ian McDiarmid como Emperador Palpatine
* Frank Oz como Yoda
* David Prowse como Darth Vader
* Alec Guinness como Obi-Wan "Ben" Kenobi
* Denis Lawson como Wedge Antilles
* Kenneth Colley como Almirante Piett
* Warwick Davis como Wicket
* Jeremy Bulloch como Boba Fett
* Caroline Blakiston como Mon Mothma

## Galardóns e nomeamentos 
* 1983: Oscar: Mellores efectos visuais. 5 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ramón García Vázquez

**José Ramón García Vázquez**, nado en Betanzos o 18 de marzo de 1952, é un político galego do PSdeG-PSOE.
## Traxectoria 
Incorporouse á política brigantina nas eleccións municipais de 1987, como número 8 da lista do PSdeG-PSOE encabezada por Manuel Lagares Pérez. A vitoria do seu partido permitiulle ser investido como concelleiro e facerse cargo da área de acción rural. Volveu ser elixido concelleiro en todas as eleccións municipais, sempre nas listas do partido socialista, e ocupou diversos cargos na administración local.

Logo da perda da alcaldía polos socialistas nas municipais de 2007, e a posterior dimisión do seu cabeza de lista en novembro dese ano, asumiu a función de portavoz do seu partido na oposición, para posteriormente concorrer ás municipais de 2011 como cabeza de lista e candidato a alcalde. Os seis concelleiros obtidos, unidos aos dous do BNG e ao único logrado polos independentes Cidadáns por Betanzos, permitíronlle formar goberno en minoría e ser investido alcalde o 11 de xuño. Revalidou a alcaldía nas municipais de 2015, subindo a 7 concelleiros e gobernando en minoría.

O 17 de xullo de 2018 presentou a súa dimisión por motivos de saúde, polo que foi substituído pola súa número 2 María Barral Varela.

## Notas 
## Véxase tamén 
### Outros artigos 
* Eleccións municipais en Betanzos

### Ligazóns externas 
* Entrevista en *La Voz de Galicia*
Oviedo (homónimos)

**Oviedo** pode referirse a:

## Xeografía 
*  **Oviedo**, cidade de España.
*  **Oviedo**, comarca de Asturias.
*  **Oviedo**, localidade da República Dominicana.
*  **Oviedo**, cidade estadounidense do estado da Florida.
*  **Coronel Oviedo**, cidade de Paraguai.

## Personaxes 
* **Ramona Oviedo Prieto**, botánica e agrónoma cubana nada en 1953.
* **Lino César Oviedo Silva**, xeneral e político paraguaio nado en 1943.
* **Gerardo Ismael Oviedo Aguilar**, escritor mexicano nado en 1970.
* **Andrés de Oviedo**, misioneiro xesuíta do século XVI.
* **Gonzalo Fernández de Oviedo y Valdés**, escritor e colonizador español nado en 1478.

## Outros 
* **Universidade de Oviedo**, universidade da cidade española de Oviedo.
* **Real Oviedo**, equipo de fútbol da cidade española de Oviedo.
* **Oviedo Rugby Club**, equipo de rugby da cidade española de Oviedo.
* **OVIEDO**, grupo de música post-punk.
Aranda

**Aranda** é unha comarca de Aragón, en España, situada no oeste da provincia de Zaragoza. A súa capital é Illueca.

## Xeografía 
Limita ao norte coa comarca de Tarazona y el Moncayo e o Campo de Borja, ao oeste coa provincia de Soria, ao sur e ao leste coa Comunidad de Calatayud e co Jalón Medio. Por esta comarca traviesan os ríos Aranda e Isuela.

## Concellos 
## Economía 
A industria céntrase na produción de calzado en Illueca e Brea de Aragón, onde tamén se concentra a maioría da poboación.

## Cultura 
Entre o seu patrimonio destaca o castelo do Papa Luna en Illueca e o castelo de Mesones de Isuela, unha fortaleza do século XV.

## Véxase tamén 
### Ligazóns externas 
* Comarcas de Aragón, Aranda
Comarca de Oviedo

A **Comarca de Oviedo** é unha das oito comarcas funcionais  ou áreas de planificación territorial en que está dividido o Principado de Asturias para os efectos de homoxeneización espacial dos datos procedentes dos concellos nas estatísticas rexionais. 

Aínda que o Estatuto de Autonomía de Asturias prevé a división do territorio asturiano en comarcas, estas aínda non foron desenvolvidas oficialmente.

## Concellos 
:*Bimenes
:*Cabranes
:*Grau
:*Les Regueres
:*Llanera
:*Miranda
:*Morcín
:*Nava
:*Noreña
:*Oviedo
:*Proaza
:*Quirós
:*La Ribera
:*Riosa
:*Sariegu
:*Santo Adriano
:*Salas
:*Siero
:*Somiedo
:*Teberga
:*Yernes y Tameza
Igrexa de Nosa Señora de Týn

miniatura|A Igrexa de Nosa Señora de Týn.
A **igrexa de Nosa Señora de Týn** (en , *Týnský chrám* ou sinxelamente *Týn*) foi a igrexa máis importante do Staré Město (Barrio Vello) de Praga, República Checa. A igrexa foi construída en 1256 sobre a antiga igrexa románica.

## Historia 
No século XI, esta zona foi ocupada por unha igrexa románica que se construíu para os comerciantes estranxeiros que ían ao próximo Patio de Týn. Máis tarde foi substituída primixenia igrexa gótica de Nosa Señora de Týn en 1256. A construción da igrexa actual comezou no século XIV en estilo gótico tardío baixo a influencia de Mathieu de Arras e máis tarde Peter Parler. A principios do século XV, a construción estaba case completa, e só quedaban por construír as torres. A igrexa estivo controlada polos husitas durante algún tempo, como Jan of Rokycany, futuro arcebispo de Praga, que se converteu en vicario da igrexa en 1427. 

O teito completouse na década de 1450, mentres que a torre norte completouse pouco despois, durante o reinado de Xurxo de Poděbrady. A súa escultura foi colocada no frontón, baixo un enorme cáliz de ouro, símbolo dos husitas. A torre sur non se completou ata 1511, con Matěj Rejsek. En 1626, logo da Batalla da Montaña Branca, as esculturas de Xurxo de Poděbrady e o cáliz foron retiradas e substituídas por unha escultura da Virxe María, cun halo xigante. En 1679 a igrexa foi alcanzada por un raio e o posterior incendio deixou moi danada a bóveda, que foi substituída máis tarde por unha bóveda inferior barroca.

## Galería 

Ficheiro:Panna Marie s Jezulátkem na štítu střechy Týnského chámu v Praze na Starém městě.jpg|Escultura da Virxe María no frontón da igrexa.
Ficheiro:Věž Týnského chrámu2.jpg|Detalle dunha das puntas das torres da igrexa.
Kristovy pasije - severni portal Tynskeho chramu.jpg|A Paixón de Cristo no portal norte da igrexa.
Ficheiro:Praha Týnský chrám.jpg|Ilustración do século XIX da parte leste da igrexa.
Asociación folklórica e cultural Orballo

A **Asociación folklórica e cultural Orballo** é unha asociación cultural de Pontedeume que centra as súas actividades na recuperación e espallamento de festas, danzas e tradicións de Pontedeume e comarca, con referencia ao patrimonio lingüístico, antropolóxico e cultural galego, e a súa difusión e defensa do idioma galego. É membro da Federación de Asociacións de Coros e Danzas de España, FACYDE.

## Traxectoria 
Foi fundada en 1979 e desde entón mantén unha escola de baile. En 1982 sumáronselle as escolas de gaita e pandeireta. Froito destas tres escolas son os grupos de baile, que xa teñen actuado en Galicia, no resto de España (Madrid, Zaragoza, Asturias) e Europa (Portugal, Francia, Suíza, Italia), o grupo de gaitas, e o grupo de pandeiretas chamado *Ardora* que busca a recompilación de cancións populares antigas e se recoñecen polo uso de antigos instrumentos coma son culleres e pandeiros, amais da pandeireta.

No repertorio dos distintos grupos inclúense todo tipo de danzas, música e cancións do folclore galego tradicional. Teñen un vestiario de gran vistosidade con algúns traxes elaborados con teares orixinais de principios do século XX e deseñados seguindo as tradicións máis antigas da comarca eumesa. No ano 1985, e tras dous anos de investigación, recuperan a *Danza de Arcos* ou do Biouteiro, que se bailaba ata principios do século pasado.

En febreiro de 2013 a asociación publicou un disco feito por membros da asociación.

As compoñentes do grupo Faltriqueira formáronse en Orballo.

## Actividades 
As principais actividades organizadas pola asociación son o Día da Muiñeira desde 1984 e o Festival Folklórico Internacional desde 1988. Neste festival participaron desde o seu inicio grupos folclóricos de tódolos continentes.

Outras actividades son a Festa da Cabaza, o Magosto, o Día da Árbore e a celebración do Día das Letras Galegas.

## Notas 
## Véxase tamén 
### Ligazóns externas 
* Web de Orballo.
* Artigo sobre Orballo no libro das Festas das Peras do ano 2008. DL 3141-2008.
Alejandra Pérez Máquez

**Alejandra Pérez Máquez**, nada en Londres en 1971, é unha política galega do PSdeG-PSOE.

## Traxectoria 
Concelleira de Bergondo polo PSdeG-PSOE, era primeira tenente de alcalde e Concelleira de Cultura e Deportes. Foi unha das máis estreitas colaboradoras do alcalde José Fernández Ramos. Logo do seu falecemento en maio de 2008 foi elixida alcaldesa de Bergondo. Nas municipais de 2011 encabezou a candidatura do PSdeG, sendo elixida alcaldesa co apoio de Veciños de Bergondo (VB) e BNG. Nas municipais de 2015 foi a candidatura máis votada, pasando de 4 a 5 concelleiros, e gobernou en minoría ata decembro de 2016, cando estableceu un pacto de goberno con Anova. Nas eleccións municipais de 2019 gañou con 6 concelleiros e volveu acadar a alcaldía, gobernando en coalición con Alternativa dos Veciños, partido no que se integraron os concelleiros de Anova cos que gobernara no anterior mandato. Nas municipais de 2023 baixou a 4 concelleiros e foi reelixida grazas ao apoio de Alternativa dos Veciños.

## Notas 
## Véxase tamén 
### Outros artigos 
* Eleccións municipais en Bergondo

### Ligazóns externas 
* Entrevista en *La Voz de Galicia*
Ácido sacárico

O **ácido sacárico**, tamén chamado **ácido glicárico**, é un monosacárido de 6 carbonos pertencente ao grupo dos azucres ácidos aldáricos, que presenta dous grupos carboxilo, un en cada extremo da molécula . Os sales e ésteres do ácido sacárico denomínanse **sacaratos** (ou glicaratos).
 
Os mamíferos, incluídos os humanos producimos pequenas cantidades de ácido sacárico ou glicárico nas nosas células como produtos finais da vía de síntese do ácido glicurónico. Tamén se atopa en moitas froitas e verduras.

Obtense por oxidación con ácido nítrico da D-glicosa (ou derivados) no seu grupo aldehido do carbono 1 e no seu grupo hidroxilo do carbono 6, orixinando dous grupos COOH. Pode obterse tamén por biosíntese en bacterias *Escherichia coli* transxénicas ás que se lle introduciron tres xenes procedentes do lévedo *Saccharomyces cerevisiae*, de rato e da bacteria *Pseudomonas syringae* .

En solución acuosa hai un equilibrio entre o ácido sacárico lineal e tres lactonas diferentes que se poden formar, o que foi investigado por resonancia magnética nuclear 

O ácido sacárico inhibe a β-glicuronidase . Investígase o seu potencial uso contra o cáncer, xa que hai unha asociación entre o incremento da actividade da glicuronidase e un maior risco de certos tipos de cáncer .

A determinación da cantidade de ácido sacárico ou glicárico na urina pode ser un índice da actividade dos encimas microsómicos do fígado, que interveñen na excreción de substancias endóxenas e exóxenas e cuxa actividade se ve influída por diversas drogas, polo que útil no estudo dos efectos de ditas drogas  ou de contaminantes tóxicos 

## Notas
Esquí (deporte)

O **esquí** é un deporte que consiste en esvarar pola neve empregando dúas táboas suxeitas ás botas, co obxectivo de percorrer un trazado no menor tempo posible. Nas súas diferentes variantes, é un deporte olímpico, que se practica en áreas especialmente preparadas, chamadas estacións de esquí.

A práctica do esquí require dun equipamento especial, composta polas dúas táboas de esquí, as dúas botas de esquí, dous bastóns, e opcionalmente tamén unhas lentes, roupa térmica especial e proteccións para cabeza, xeonllos e cóbados.

## Disciplinas
miniatura|Esquí alpino.
miniatura|Esquí nórdico.
O esquí de alta competición divídese en varias disciplinas, que se diferencian unhas das outras segundo sexan probas individuais ou en grupo, pola lonxitude da proba, pola distancia entre os obstáculos que se deben salvar, pola inclinación do terreo, ou mesmo polos saltos.

### Esquí alpino
* Descenso.
* Super Xigante.
* Slálom Xigante.
* Slálom.
* Combinada.
* Paralelo.

### Esquí nórdico
* Esquí de fondo.
* Salto de esquí.
* Sprint.
* Combinada nórdica.
* Biathlon.

## Competicións
Cada ano dispútanse a Copa do Mundo de Esquí Alpino e a Copa do Mundo de Esquí Nórdico, consistentes ámbalas dúas en ducias de probas que se levan a cabo entre novembro e marzo, completando unha clasificación individual por puntos, dun xeito semellante á Fórmula 1 en coches ou á MotoGP en motos.

Ademais diso, en anos impares dispútanse o Campionato do Mundo de Esquí Alpino e o Campionato do Mundo de Esquí Nórdico, que consisten nunha única proba por disciplina.

Ámbalas copas do mundo e campionatos do mundo, son organizados pola Federación Internacional de Esquí (FIS).

Por último, cada 4 anos lévanse a cabo os Xogos Olímpicos de Inverno, nos que se disputan tódalas probas do esquí.

## Véxase tamén
### Outros artigos
* Esquí alpino
* Esquí nórdico
* Estación de montaña Manzaneda

### Ligazóns externas
* Páxina web oficial da Federación Internacional de Esquí
Fernando Alonso Amat

**Fernando Alonso Amat**, nado en Madrid o 3 de decembro de 1918 e finado en Vigo o 3 de xaneiro de 1990, foi un escritor e avogado galego.

## Traxectoria 
Fillo de pai galego. Licenciado en Dereito pola Universidade de Santiago de Compostela, foi inspector técnico fiscal en Vigo, presidente do Real Club Náutico de Vigo e Delegado Especial do Estado na Zona Franca de Vigo dende 1978 ata 1989. Publicou moitos traballos literarios e artigos sobre cine, temas fiscais e outros en xornais e revistas.

## Obras 
* *Iris y el viento* (novela, Madrid, 1954).
* *La boca tapada con agua* (novela, Madrid, 1956).

## Recoñecementos 
* Medalla da cidade de Vigo 1986.
## Vida persoal 
Casou con María Francisca Romero Ramos e foi pai de Fernando Alonso Romero.

## Notas 
## Véxase tamén 
### Bibliografía 
* Gran Enciclopedia Galega Silverio Cañada *(en DVD)*.
* 

### Ligazóns externas 
* *El impuesto del timbre...*, conferencia de Alonso Amat, 1953 .
Darko Miličić

**Darko Miličić**, nado o 20 de xuño de 1985 en Novi Sad, Serbia, RFS Iugoslavia, é un xogador de baloncesto profesional que actualmente é axente libre.

## Traxectoria profesional 
Miličić foi seleccionado na 2ª posición do Draft da NBA de 2003 polos Detroit Pistons por detrás de LeBron James, e por delante de xogadores do nivel de Carmelo Anthony, Chris Bosh e Dwyane Wade. Porén, Miličić nunca recibiu moitos minutos de xogo nas dúas tempadas e media que estivo no equipo, así que foi traspasado aos Orlando Magic xunto ao base Carlos Arroyo a cambio de Kelvin Cato e unha elección de primeira rolda do Draft de 2007 (Rodney Stuckey).

O 12 de xullo de 2007, o primeiro día de axencia libre, Miličić asinou cos Memphis Grizzlies un contrato de tres anos, por valor de 21 millóns de dólares.

O 25 de xuño de 2009, Miličić foi traspasado aos New York Knicks a cambio de Quentin Richardson e diñeiro. O 17 de decembro de 2009, dixo que a súa intención era deixar a NBA e volver ao baloncesto europeo na seguinte tempada.

O 17 de febreiro de 2010, Miličić foi traspasado aos Minnesota Timberwolves a cambio de Brian Cardinal. O 1 de xullo, os Timberwolves e Miličić acordaron unha ampliación de contrato por 4 anos e 20 millóns de dólares. O 12 de xullo de 2012, os Timberwolves aplicaron a cláusula de amnistía para cortar a Miličić.

En setembro de 2012, Miličić asinou cos Boston Celtics. O 21 de novembro de 2012, os Celtics cortaron a Miličić a petición do propio xogador, para atender uns asuntos persoais.

## Notas 
## Véxase tamén 
### Ligazóns externas 
* Perfil en NBA.com
Só na casa

***Só na casa*** (en ) é un filme estadounidense dirixido por Chris Columbus que se estreou en 1990. Está protagonizado por Macaulay Culkin.

## Sinopse 
Kevin McAllister é un neno de oito anos, membro dunha familia numerosa, que accidentalmente queda esquecido na súa casa cando toda a familia se marcha a pasar as vacacións a Francia. Kevin aprende a valerse el só e mesmo a protexerse de Harry e Marv, dous ladróns que se propoñen roubar en tódolos fogares da súa rúa. En canto a súa nai o vote en falta, regresa apresuradamente a Chicago para recuperar ó seu fillo.

## Personaxes 
* Macaulay Culkin como Kevin McCallister
* Joe Pesci como Harry Lyme
* Daniel Stern como Marv Merchants
* Roberts Blossom como Old Man Marley
* Catherine O'Hara como Kate McCallister
* John Heard como Peter McCallister
* Devin Ratray como Buzz McCallister
* Hillary Wolf como Megan McCallister
* Angela Goethals como Linnie McCallister
* Michael C. Maronna como Jeff McCallister
* Gerry Bamman como Frank McCallister
* Terrie Snell como Leslie McCallister
* Jedidiah Cohen como Rod McCallister
* Senta Moses como Tracy McCallister
* Daiana Campeanu como Sondra McCallister
* Kieran Culkin como Fuller McCallister
* Anna Slotky como Brooke McCallister
* Kristin Minter como Heather McCallister
* John Candy como Gus Polinski

## Galardóns e nomeamentos 
* 1990: 2 nomeamentos ó Oscar: Mellor banda sonora orixinal e canción orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Red Planet

***Red Planet*** é un filme estadounidense dirixido por Antony Hoffman e protagonizado por Val Kilmer e Carrie-Anne Moss, que se estreou no ano 2000.

## Sinopse 
No ano 2050, a Terra está a piques de sucumbir a un desastre ecolóxico global provocado polos propios humanos, e por iso créase o *Proxecto de Terraformación de Marte* coa esperanza de poder crear alí unha nova civilización humana. Pero o proxecto periga por causas descoñecidas. A comandante Kate Bowman dirixirá unha misión ó planeta para intentar reactivar a terraformación e investigar as causas que o impiden.

## Personaxes 
* Val Kilmer como Robby Gallagher
* Carrie-Anne Moss como Comandante Kate Bowman
* Tom Sizemore como Doutor Quinn Burchenal
* Benjamin Bratt como Tenente Ted Santen
* Simon Baker como Chip Pettengill
* Terence Stamp como Doutor Bud Chantilas
* Neil Ross como Traxe espacial (voz)

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Estatuto de Autonomía de Asturias

O **Estatuto de Autonomía do Principado de Asturias** é unha Lei Orgánica española que determina as competencias, os órganos e a forma da comunidade autónoma do Principado de Asturias.

## Historia
O réxime preautonómico instáurase en Asturias por Decreto Lei 29/1978, de 27 de setembro, instituíndo o Consello Rexional de Asturias "como órgano de goberno e administración da Rexión" (art. 2). Creouse unha Comisión Mixta de representantes da Administración do Estado e do Consello Rexional de Asturias para propor ao Goberno os acordos sobre transferencias da xestión de funcións, actividades e servizos da competencia da Administración do Estado.

O 1 de xuño de 1979 os partidos políticos con representación parlamentaria na Deputación de Oviedo toman a decisión de formalizar o inicio o proceso autonómico. Para elaborar un Anteproxecto de Estatuto fórmase a chamada *Comisión dos 24* (composta por seis representantes de cada partido: UCD, FSA-PSOE, PCA e CD) foi encargada de elaborar un grupo de traballo, a *Comisión dos 8*, para elaborar o primeiro borrador de Estatuto. As deliberacións desta comisión levan a elixir a forma prevista polo artigo 143.1 da Constitución para desenvolver o Estatuto e rexeitar, en cambio, o 151, ante a negativa de CD. En decembro do mesmo ano, o Consello Rexional de Asturias adopta a iniciativa de constituír Asturias en Comunidade Autónoma -seguindo o Título VIII da Constitución- e traslada aos concellos esta decisión para que adopten similar iniciativa: 72 municipios (o 95% do censo electoral) deciden acollerse ao procedemento do artigo 143.

O 18 de xaneiro de 1980 constitúese a Asemblea de Parlamentarios e Deputados provinciais encargada de elaborar o Proxecto de Estatuto de autonomía terminando os seus traballos o 12 de abril.

Dez días despois, remítese este Proxecto á Comisión Constitucional do Congreso e é aprobado na súa versión definitiva o 15 de decembro de 1981.

A Lei Orgánica 7/1981, de Estatuto de Autonomía para Asturias publícase no BOE núm. 9, de 11 de xaneiro de 1982, entrando en vigor o 30 de xaneiro de 1982.

## Notas 
## Véxase tamén 
### Ligazóns externas 
*Estatuto de Autonomía do Principado de Asturias (PDF)  
*A España das Autonomías. Especial de *El Mundo*
Xogos Olímpicos de Inverno

Os **Xogos Olímpicos de Inverno** son un grande evento deportivo organizado polo Comité Olímpico Internacional que se celebra cada 4 anos dende 1924. Os deportes que teñen acollida nesta competición son aqueles que se practican sobre neve ou sobre xeo, e que polo tanto son máis propios do inverno. Disciplinas como o esquí de fondo, a patiaxe de velocidade, a patinaxe artística, o hóckey sobre xeo, o bobsleigh e os saltos de esquí forman parte dos xogos olímpicos de inverno dende a súa primeira edición, que tivo lugar na localidade francesa de Chamonix.

## Disciplinas 
## Edicións 
As edicións dos xogos olímpicos de inverno celebráronse sempre cada 4 anos con 2 excepcións: Entre a edición de 1936 e a de 1948 pasaron 12 anos por mor da segunda guerra mundial, que provocou a suspensión das edicións de 1940 e 1944. Entre as edicións de 1992 e 1994 pasaron só 2 anos por mor da decisión do COI de que deixasen de coincidir no mesmo ano os xogos de verán e os xogos de inverno. Os Estados Unidos acolleron catro edicións dos xogos olímpicos de inverno, mentres que Francia o fixo en tres ocasións, as mesmas que terá celebrado Italia para 2026.

## Notas 
## Véxase tamén 
### Outros artigos 
* Xogos Olímpicos
* Comité Olímpico Internacional
### Ligazóns externas 
* Páxina web oficial do COI 
* Web oficial dos Xogos Olímpicos de Vancouver 2010
Economía de Azerbaidján

A economía de Azerbaidján segue nun proceso de transición, na que o estado segue a desempeñar un papel importante. Posúe grandes reservas de petróleo e un gran potencial agrícola, grazas aos seus variados climas. Desde 1995, Azerbaidján coopera co FMI, e conseguiu éxito co seu programa económico de estabilización, que reduciu a súa inflación a 1,8% anual en 2000, contra 1800% anual en 1994. En 2000, o PIB creceu máis do 11 % ao ano, a quinta alta consecutiva. A moeda nacional, o manat, quedou estable en 2000, depreciado-se 3,8 % en relación ao dólar. O elevado crecemento da economía de Azerbaidján no período 2006-2008 foi asignado ao aumento das exportacións de petróleo, pero algúns sectores non exportadores presentaron significativo crecemento, tales como a construción, o sector financeiro e de inmobles, a pesar da enorme importancia do sector petroleiro.

## Notas
Home Alone 2: Lost in New York

***Home Alone 2: Lost in New York*** é un filme estadounidense dirixido por Chris Columbus que se estreou en 1992. Está protagonizado por Macaulay Culkin.

## Sinopse 
En plenas festas do Nadal, o pequeno Kevin e a súa familia están a piques de coller un avión para desfrutar dunhas pequenas vacacións, pero Kevin trabúcase e embarca nun avión que o leva á cidade de Nova York, onde volve a estar só e desprotexido.

## Personaxes 
* Macaulay Culkin como Kevin McCallister
* Joe Pesci como Harry Lyme
* Daniel Stern como Marvin "Marv" Merchants
* Catherine O'Hara como Kate McCallister
* John Heard como Peter McCallister
* Devin Ratray como Buzz McCallister
* Hillary Wolf como Megan McCallister
* Maureen Elisabeth Shay como Linnie McCallister
* Mike Maronna como Jeff McCallister
* Gerry Bamman como Frank McCallister
* Terrie Snell como Leslie McCallister
* Jedidiah Cohen como Rod McCallister
* Senta Moses como Tracy McCallister
* Daiana Campeanu como Sondra McCallister
* Kieran Culkin como Fuller McCallister
* Anna Slotky como Brooke McCallister
* Ray Toler como Rob McCallister
* Tim Curry como Mr. Hector
* Rob Schneider como Cedric
* Dana Ivey como Mrs. Stone
* Brenda Fricker como Señora dos paxaros
* Eddie Bracken como Mr. Duncan

## Véxase tamén 
### Ligazóns externas 
* Ficha na IMDb 
* Ficha en Filmaffinity
Quen enganou a Roger Rabbit?

***Quen enganou a Roger Rabbit?*** (en ) é un filme estadounidense dirixido por Robert Zemeckis que se estreou en 1988. Baséase na novela *Who Censored Roger Rabbit?* de Gary K. Wolf.

## Sinopse 
Hollywood, 1947. Eddie Valiant (Bob Hoskins), un detective de pouca monta, foi contratado para atopar probas que demostren que Marvin Acme, magnate do negocio dos artigos de broma e dono de Toontown, está rondando a Jessica Rabbit, muller fatal e esposa da superestrela do Marron Cartoon, Roger Rabbit. Cando Acme aparece asasinado, todas as probas apuntan a Roger, e o sinistro e ambicioso Xuíz Doom (Christopher Lloyd) está decidido a condenalo como sexa. Roger suplica a Valiant que lle axude a atopar ó verdadeiro culpable, pero o asunto irase complicando a medida que Eddie vai descubrindo, escándalo tras escándalo, que a propia existencia de Toontown corre perigo.

## Personaxes 
* Bob Hoskins como Eddie Valiant
* Charles Fleischer como a voz de Roger Rabbit
* Christopher Lloyd como Xuíz Doom
* Kathleen Turner como a voz de Jessica Rabbit
* Alan Tilvern como R. K. Maroon
* Stubby Kaye como Marvin Acme
* Lou Hirsch como a voz de Baby Herman

## Galardóns e nomeamentos 
* 1988: 3 Oscars: Mellor montaxe, efectos visuais e efectos de son. 6 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity